
Az előterjesztést megtárgyalta:

· Városstratégiai, Idegenforgalmi és Sport Bizottság

A határozati javaslatot törvényességi szempontból megvizsgáltam:


	/: Dr. Károlyi Ákos :/
	jegyző


ELŐTERJESZTÉS

Szombathely Megyei Jogú Város Közgyűlésének
2026. október 29-i ülésére


Javaslat a településrendezési terv módosításával kapcsolatos döntések meghozatalára


A Közgyűlés a 96/2026. (III. 26.) Kgy. számú határozatának 2. pontjában felkért arra, hogy a településrendezési terv 2. számú módosítását a Rumi külső úton, valamint a Kodály Z. u. - Paragvári u. - Váci M. u. - Muskátli utcák közötti kerékpárutak megvalósíthatósága érdekében - a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: újR.) 61-67. §-a alapján az általános eljárás szabályai szerint - az E-TÉR felületen a megfelelő tervezési folyamat indításával kezdeményezzem.
Ezt követően az Akcióterv Mérnöki Iroda Kft elkészítette a várható környezeti hatás jelentőségének eldöntése megnevezésű eljárás tervdokumentációját. Az egyes tervek, illetve programok környezeti vizsgálatáról szóló 2/2005. (I. 11.) Korm. rendelet (a továbbiakban: SKVr.) 1. § (3) bekezdés b) pontja, valamint az újR. 60. § (3) bekezdése alapján felkértem a környezet védelméért felelős szerveket, hogy nyilatkozzanak a környezeti értékelés elkészítésének szükségességéről. 
A környezet védelméért felelős szervektől beérkezett véleményeket, valamint a főépítészi feljegyzésben foglaltakat Szombathely Megyei Jogú Város Közgyűlése 219/2026. (IX. 24.) Kgy. számú határozatával fogadta el, egyúttal kimondta, hogy a beérkezett vélemények ismeretében környezeti értékelést nem készít. 

Az újR. 62. § (1) bekezdés a) pontja alapján a településrendezési terv általános eljárásban történő módosítását az E–TÉR felületen a véleményezési szakasszal folytattuk. 2026. szeptember 28-án a véleményezési szakasz kezdeményezéséhez az E–TÉR felületre feltöltöttük a véleményezendő tervezetet. 

Az újR. 64. § (2)-(3) bekezdése szerint a véleményezésre jogosult szerv kizárólag az egyeztetési szakterületére vonatkozóan ad véleményt, a jogszabályban meghatározott tartalmi keretek között. A véleményezésre jogosult szerv véleményének tartalmaznia kell államigazgatási szerv esetében a feladat- és hatáskörébe tartozó követelmények megállapítását, területi önkormányzat esetében a vármegyei területrendezési terveknek való megfelelés megállapítását, továbbá települési önkormányzat esetében a közigazgatási területét érintő infrastrukturális kapcsolatokra, valamint egyéb környezeti hatásokra vonatkozó észrevételeket.

A véleményezési tervdokumentáció az előterjesztés 1. melléklete és az alábbi tárhelyen érhető el: 

https://szombathely.hu/onkormanyzat/terinformatika-telepulesrendezes/tanulmanyok-hirdetmenyek/telepulesrendezesi-eszkozok-2-szamu-modositasa-altalanos-eljaras-partnersegi-velemenyezes-2026.6136/

Az újR. 66. § (7) bekezdése alapján a véleményezést követően a beérkezett véleményeket ismertetni kell a Közgyűléssel, amelyek elfogadásáról vagy el nem fogadásáról a Közgyűlés dönt. A vélemény, észrevétel el nem fogadása esetén a döntést indokolni kell.

A véleményezésre jogosult szervektől a 2. melléklet szerinti vélemények érkeztek.

Az állami főépítész VA/ÁFI/719-3/2026 számú - a 2. mellékletben csatolt - véleményében foglaltak alapján 
I.1	A városi főépítész aktualizálásra vonatkozó tartalom meghatározásával kiegészített feljegyzése az előterjesztés 3. melléklete. 
2-4. Elfogadjuk az észrevételt, a módosítás tervezetét javítjuk.
II. 	Elfogadjuk az észrevételt, a módosítás tervezetét javítjuk.
III. 1. 	A kerékpárút építéséhez szükséges szabályozási szélességet méretezzük.
IV. 	Elfogadjuk az észrevételt, a módosítás tervezetét javítjuk.
V.	Elfogadjuk, a normaszöveget javítjuk.

Budapest Főváros Kormányhivatala Országos Közúti és Hajózási Hatósági Főosztály Gyorsforgalmi Útügyi Osztály BP/0801/00407-15/2026 számú véleményében szerepel a Közlekedési és Beruházási Minisztérium KÖFÁT/53168-1/2026/KÖTEFO számú, 2026. október 9-én kelt tájékoztatása: 

„Jelzem, hogy a Bogát fasor a településrendezési eszközök 2. sz. módosítása során közvetlenül nem érintett, ugyanakkor a „Véleményezési tervdokumentáció.pdf.” 30.sz. tervlapján észleltük, hogy a Bogát fasor (Kö-2) közlekedési területen kerékpárút nyomvonala a keleti oldalon került jelölésre. Szombathely Megyei Jogú Várossal egyeztetett, engedélyezési terv alapján viszont, a kerékpárút a Bogát fasor nyugati oldalára tervezett.”

Válasz: A 2024. február 1. napjától hatályos Szabályozási terven jelölt „tervezett kerékpárút” jelölés csak az elvi nyomvonalat jelölte ki akkor a szabályozási szélességen belül. Ettől függetlenül a jelen módosítással érintett területen javítjuk, és áthelyezzük a nyugati oldalra. 


Vas Megyei Kormányhivatal Közlekedési, Műszaki Engedélyezési, Mérésügyi és Fogyasztóvédelmi Főosztály Közlekedési és Útügyi Osztály VA/KMEMFF-KÚO/02198-2/2026. számú véleménye:

A módosítás elfogadásához a közlekedési munkarész alábbi pontosítását és kiegészítését tartjuk szükségesnek: 

1. A tervezett létesítmények típusát és nyomvonalát a szöveges és rajzi munkarészeken egységesen kell meghatározni. A területbiztosítást a burkolatok, padkák, biztonsági és oldalakadály-távolságok, korlátok, rézsük, vízelvezető létesítmények, valamint a kapcsolódó közművek együttes helyigényére figyelemmel kell igazolni.
Válasz: Az észrevételt elfogadjuk, az útügyi szabvány hivatkozását a tervezetben szerepeltetjük.

2.  A volt vasúti töltés szűk keresztmetszetű szakaszain, a hídfőknél és a hídon való átvezetésnél jellemző keresztszelvényekkel kell alátámasztani a tervezett létesítmény elhelyezhetőségét. Amennyiben a szükséges keresztmetszet a kijelölt területen nem biztosítható, a rendezési megoldást ennek megfelelően módosítani szükséges.
Válasz: Az észrevételt nem fogadjuk el, mert a hídon a kerékpárút nem kerül átvezetésre, az továbbra is csak gyalogos közlekedésre szolgál. A kerékpárokat gyalogosan kell áttolni a hídon.

3. A Rumi Külső út mentén tervezett közlekedésiterület-csökkentés kizárólag a megmaradó terület közlekedési és vízelvezetési célú megfelelőségének igazolásával támogatható. Be kell mutatni a közút, az északi oldali járda és a déli oldali kétirányú kerékpárút együttes elhelyezését, továbbá a Sport térnél és a Bogát fasornál szükséges átvezetések helybiztosítását.
Válasz: Az észrevételt elfogadjuk. Készítünk 4 db mintakeresztszelvényt 1-1 jellemző keresztmetszetnél és 1-1 szűkebb kialakításnál.

4. Igazolni szükséges a meglévő kerékpárforgalmi hálózathoz történő biztonságos és folytonos csatlakozást, valamint a tervezett M86-fejlesztéssel való összhangot. A 8721 jelű országos közút érintettségére vonatkozó megoldást az országos közút kezelőjével egyeztetni kell.
Válasz: Az észrevételt elfogadjuk. A közlekedési munkarészt kiegészítjük annak bemutatásával, hogy a Rumi úti meglévő kerékpárforgalmi létesítmények és a tervezett 86-os út csatlakozását figyelembe véve kerül kialakításra a tervezett kerékpárút. 

5. Az erdő- és vízgazdálkodási területeket érintő nyomvonalak megvalósíthatóságát az illetékes szervek és kezelők álláspontjára figyelemmel kell alátámasztani.
Válasz: Az észrevételt elfogadjuk.

A további véleményt adó államigazgatási szervek észrevételt nem tettek, kifogást nem emeltek, a módosítást elfogadják. Az úttervekkel és a kivitelezéssel kapcsolatos egyéb feltételeiket továbbítjuk a kerékpárosbarát projekt lebonyolításával megbízott belső szervezeti egység és ezáltal a közlekedéstervezők felé. 

Az újR. 65. § (3) bekezdése és a Partnerségi rendelet 3. §-a alapján a partnerek tájékoztatása a Fő tér 23. előtt lévő kétoldali önkormányzati hirdető berendezésen, az Önkormányzat hivatalos lapjában, az önkormányzat honlapján, továbbá lakossági fórum keretében történik. A partnerségi tervdokumentációt az Önkormányzat honlapján október 7-én tettük közzé. A partnerek véleményének megismerése céljából 2026. október 14-én lakossági fórumot tartottunk. 
Az újR. 65. § (5) bekezdése értelmében a partner az észrevételét és javaslatát a lakossági fórumon szóban adja elő, amelyet a lakossági fórumról készült jegyzőkönyvbe foglalnak, és az észrevételt, javaslatot az 

önkormányzat feltölti az E–TÉR felületre, vagy a lakossági fórumot követő 5 napon belül írásban teszi meg, amelyet a lakossági fórumról készült jegyzőkönyvhöz csatolnak, és az észrevételt, javaslatot az önkormányzat feltölti az E–TÉR felületre. 

A beérkezett lakossági véleményeket és a lakossági fórum jegyzőkönyvét az előterjesztés 4. melléklete, az arra adott válaszokat az előterjesztés 5. melléklete tartalmazza.

Kérem a Tisztelt Közgyűlést, hogy az előterjesztést megtárgyalni, a határozati javaslatot elfogadni szíveskedjék. 


Szombathely, 2026. október „       ”	


								/: Dr. Nemény András :/






HATÁROZATI JAVASLAT

......./2026. (X. 29.) Kgy. számú határozat

1. Szombathely Megyei Jogú Város Közgyűlése megismerte a településrendezési terv 2. számú módosítása érdekében a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: újR.) 61- 67. § -ában részletezett általános eljárás szabályai szerint jelenleg folyamatban lévő eljárás véleményezési szakaszában beérkezett véleményeket és az azokra adott válaszokat.
A Közgyűlés a beérkezett észrevételeket, véleményeket, illetve az azokra adott válaszokat, a főépítészi feljegyzésekben foglaltakat az előterjesztés és annak 5. mellékletében foglaltak szerint jóváhagyja, a véleményezési szakaszt lezárja. 

2. A Közgyűlés felkéri a polgármestert, hogy az újR. 67. § (1) bekezdése alapján kezdeményezze a záró szakaszt az E-TÉR felületén.

3. A Közgyűlés felkéri a polgármestert, hogy az állami főépítész záró szakmai véleményének ismeretében a módosított településrendezési terv tervezetét terjessze a Közgyűlés elé elfogadásra. 

Felelős:		Dr. Nemény András polgármester
		Dr. Horváth Attila alpolgármester
		(A végrehajtás előkészítéséért: Sütő Gabriella városi főépítész)

Határidő: 	1. pont vonatkozásában: azonnal 
2. pont vonatkozásában: 2026. november 05. 
3. pont vonatkozásában: a Közgyűlés decemberi ülése

